jkorsvik/nowiki_second_scrape_merged huggingface dataset:
Burnage

Burnage er et nabolag i Manchester i Storbritannia. Det ligger ca. 6,4 km sør for Manchester sentrum mellom Withington i vest, Heathon Chapel i øst, Levenshulme i nord og Heaton Mersey og Didsbury i sør. Heaton Chapel og Heaton Mersey tilhører Stockport, en av de andre byene i Stor-Manchester. Burnage ble innlemmet i Manchester i 1904.
Ved folketellingen i 2011 hadde Burnage en befolkning på 15 227. Av disse beskrev 66,2 % seg som hvite, 5,1 % seg som blandet, 21,6 % seg som asiatiske, 4,1 % seg som svarte, 2,0 % seg som arabiske og 1,0 % seg av annen etnisitet.Kingsway, en fire felts hovedvei, deler området i to. Den er en viktig pendlerrute inn og ut av Manchester fra de sørlige bydelene, fra tilstøtende områder i Stockport og til byene Handforth, Wilmslow, Alderley Edge og Macclesfield i Cheshire. Kingsway knytter også Burnage til M60, en motorvei som går hele veien rundt Manchester. Mange bussruter til og fra sentrum går langs Kingsway.
En toglinje, Styal Line, går parallelt med Kingsway. De to togstasjonene i området, Mauldeth Road og Burnage, er begge på denne linjen. Linjen håndterer blandt annet tog mellom Manchester Piccadilly, den største togstasjonen i Manchester, og Crewe, og til Manchester Airport, lufthavnen i Manchester som ligger omtrent 8 km unna i sør-enden av byen.
Burnage er i dag hovedsakelig et boligområde med tomannsboliger som ble bygd på 1930- og 1940-årene. Det er tre barneskoler og en ungdomsskole i området. Burnage er en forholdsvis rolig del av Manchester, med mindre kriminalitet og sosiale problemer enn de mer sentrale områdene lenger inn mot sentrum av byen.
Det er ingen store kjøpesentre i Burnage, men det er mange små og middels store butikker spredt ut langs Kingsway, Mauldeth Road, Burnage Lane, Fog Lane og Lane End Road.
Musikerne Liam og Noel Gallagher, kjent fra gruppen Oasis, vokste opp i Burnage.


== Referanser ==
Hulme

Hulme er en bydel i Manchester, England som ligger like sør for bykjernen og øst for Old Trafford. Ved folketellingen i 2011 hadde Hulme en befolkning på 16 907. Mange av innbyggerne er innvandrere fra Asia, Afrika, Midtøsten og Karibia. Det bor også mange studenter i området. Ved folketellingen i 2011 beskrev 56,8 % av innbyggerne seg som hvite, 6,7 % som blandet, 16,9 % som asiatiske, 14,8 % som svarte, 2,7 % som arabiske og 2,0 % av annen etnisitet. Studenter utgjorde 5,8 % av befolkningen.Elvene Irwell, Medlock og bekken Corn Brook omgir området. På 1700-tallet var området preget av landbruk, men med den industrielle revolusjon kom fabrikker og arbeiderboliger. Rolls-Royce hadde sin første fabrikk her da de startet i 1904, men flyttet etter kort tid til Derby.
Under andre verdenskrig ble store deler av Hulme ødelagt i bombeangrep. Den gjenværende boligmassen ble ansett som slum og et stort renoveringsprogram ble iverksatt. Opprinnelig var det planlagt å bygge høyblokker i området, men etter stor motstand ble det isteden bygd lavblokker omkranset av grøntområder. Det ble også forsøkt å lage et bedre miljø for fotgjengere ved å lage broer og gangveier på forskjllige nivå eller dekk over bakkenivå mellom og rundt blokkene.
Dette fungerte ikke bra i praksis og blokkene viste seg også å være vanskelige og dyre å vedlikeholde. Dårlig byggstandard og isolasjon kombinert med oljekrisen på 70-tallet førte også til at de som bodde der ofte ikke hadde råd til oppvarming og nødvendig vedlikehold. I tillegg ble narkotika og annen kriminalitet et problem i Hulme. Gangveiene og broene var ofte dårlig belyst og politiet patruljerte bare på gatenivå. Dette gjorde det forhodsvis enkelt å unngå oppmerksomhet og innbrudd, ran og annen alvorlig kriminalitet ble vanlig i området.Bygningsmassen ble innen ti år av ferdigstilling erklært upassende og planer ble lagt for nok en renovering av området. Deler av området ble fraflyttet allerede midt på 80-tallet og husokkupanter flyttet inn i mange av de tomme boligene. Etter at store deler av området hadde blitt kondemnert ble det tidlig på 90-årene endelig bestemt å rive lavblokkene og bygge nye boliger, og i perioden 1990 til 2002 ble mer enn 400 millioner pund av offentlige midler brukt på fornying i Hulme og nabo-området Moss Side. Hulme hadde innen begynnelsen av 2000-tallet blitt populært og det er i dag en blanding av kommunale og private boliger i området. Kort gangavstand til Manchester sentrum og til universitetsområdene kombinert med forholdsvis rimelige boliger har gjort området spesielt populært med unge some arbeider i sentrum og med studenter.
Navnet Hulme kommer fra det norrønske ordet holmr, holmi som tilsvarer det norske ordet holme og Eilert Ekwall mener at navnet kan skyldes at stedet i vikingtiden fremstod som en holme fordi det er omgitt av elvene Irwell, Medlock og Corn Brook. Ekwall peker på at det er et betydelig antall navn av norrønsk opprinnelse sør og sør-øst for Manchester, noe som ikke er tilfelle i andre deler av Lancashire. Han mener at dette antyder at det kan ha vært en dansk koloni på nordsiden av elven Mersey.


== Referanser ==
Newton Heath

Newton Heath er en bydel i Manchester i Storbritannia. Bydelen ligger 4,5 km øst for Manchester sentrum. Ved folketellingen i 2011 hadde Newton Heath (inkludert Miles Platting) 14 963 innbyggere. Av disse beskrev 80,8 % av innbyggerne seg som hvite, 4,3 % som blandet, 5,5 % som asiatiske, 8,1 % som svarte, 0,5 % som arabiske og 0,8 % av annen etnisitet.Området var opprinnelig kalt Newton og var et landbruksområde i sørenden av Lancashire, men mange fabrikker sprang opp i området i løpet av den industrielle revolusjon. Det var mye tungindustri i området, men det var også mange som arbeidet i tekstilindustrien og i kullgruvene i de nærliggende områdene Clayton og Bradford.
Miles Platting ligger sør for Newton Heath og var opprinelig en del Newton. Men etter at området ble industrialisert ble Miles Platting ofte regnet som et eget område og det resterende området av Newton fikk navnet Newton Heath. Men Office for National Statistics behandler de to områdene som et felles folketellingsområde, og Manchester City Council beskriver også bydelen som Miles Platting & Newton Heath.Newton Heath med Miles Platting strekker seg fra Ancoats i sør-vest til Failsworth i nord-øst, og fra Bradford og Clayton i sør til Harpurhey, Monsall og Moston i nord. Området var opprinnelig avgrenset med bekker og elver på all fire sider - elven Medlock og bekkene Moston Brook, Newton Brook og Shooters Brook.
Området var tidligere preget av tung industri. Mather & Platt som produserte pumper, elektriske maskiner og sprinklersystemer hadde et indtriområde kalt Park Works som lå mellom Grimshaw Lane og Ten Acres Lane. Flyprodusenten Avro hadde også en fabrikk i Newton Heath før produksjonen ble flyttet til Chadderton i Oldham og Woodford i Cheshire. Newton Heath er fremdeles først og fremest et forretning- og industriområde, spesielt på begge sider av Oldham Road som går rett igjennom området. De største boligpområdene ligger i Miles Platting og på sør-østsiden av Newton Heath.
Hovedkvarteret til Greater Manchester Police ligger i nord i grenseområdet mellom Newton Heath og Harpurhey.
Manchester United har sterke bånd til området og ble dannet som Newton Heath Lancashire and Yorkshire Railway Football Club i 1878. Klubben flyttet til naboområdet Clayton i 1903 og endret navn til Manchester United i 1902. De flyttet til sin nåværende bane, Old Trafford, i forstaden Trafford i 1910.


== Referanser ==
Renée Rasmussen

Renée Kristin Rasmussen (født 15. juli 1968) er en norsk oboist og fagforeningsleder. Hun var LO-sekretær fra 2013 til 2017. Renée Rasmussen ble valgt til forbundsleder i Musikernes fellesorganisasjon 12. februar 2009. Rasmussen var leder i MFOs fylkeslag for Vestfold, Buskerud og Telemark til 2002.  Hun sitter i styret i LO stat, og hun har en rekke styreverv i kulturlivet, nasjonalt og internasjonalt.
Hun  er utdannet ved Norges musikkhøgskole, og har mens hun innehar de faglige tillitsverv permisjon fra sin jobb i Kongelige Norske Marines Musikkorps i Horten.


== Referanser ==


== Kilder ==
Musikernes fellesorganisasjon–Forbundsstyret
MIC
Fontene.no: LO-identitet til høgskolefolket
Presentasjon av LOs ledelse
Slaget ved Pühhajoggipasset

Slaget vid Pühhajoggi pass var et sammenstøt mellom svenske og russiske tropper ved Pühhajoggipasset den 17. november 1700. De svenske troppene var på vei mot Narva som var beleiret av Russland. Boris Sjeremetjev og ca. 5 000 mann hadde ordre om å forsinke den svenske arméens framrykking. Sammenstøtet skjedde den 17. november og Sjeremetjev trakk seg tilbake da det svenske artilleriet ankom.


== Litteratur ==
Gerhard Anton von Halem: Leben Peters des Grossen, Band 1 Leipzig und Münster (1803)
Baron Karl Anton von Maydell: Das freiherrliche Geschlecht von Maydell, Helsingfors (1868)
From Liverpool to Leicester Square

From Liverpool to Leicester Square var den første turneen til den engelske sanger-låtskriver Melanie C. Turneen varte fra 27. september 1999 til 1. november 1999.


== Sanger ==
"Independence Day""Something's Gonna Happen""Northern Star""Be The One""Ga Ga""Suddenly Monday""I Turn To You""Feel The Sun""If That Were Me""Goin' Down""Wannabe" - punk version"I Wonder What It Would Be Like""Go!""Closer""Goin' Down" - acoustic version


== Besetning ==


=== Vokal ===
Melanie C


=== Band ===
Fergus Gerrand – Trommer/musikalsk leder
Paul Gendler – Gitar
Claire Nicholson – Gitar/Koring
Arden Hart – Keyboard
Midus Guerreiro – Bassgitar


== Turnédatoer ==


== Referanser ==
Nordfjordbåt

Nordfjordbåt er en av de eldste kjente robåtene på Vestlandet. Båtstørrelsen færing (fireåret båt) ble også kalla «Nordfjordfæring» og «Gloppefæring» da de ble bygget i stor stil i Gloppen kommune. Båtene ble levert til hele området fra Nordfjord til Nordhordland
På 1800-tallet var det båtbyggerverksteder flere steder rundt Gloppefjorden. Der ble det bygget robåter i ulike størrelser, fra æringer (med ett årepar), til båter med 7 (eller 8?) par årer, på 11-12 meter. På gården Hauge ble det funnet rester etter en vikingbåt med store likheter til en femkeiping.Det ble også bygget varianter som vengebåt, notbåter/gavlbåter, jekter og fiskebåter i kommunen. Det er kjent at det i 1336 ble reparert langskip i kommunen. Jekteskuta Holvikejekta, tilhørende Nordfjord Folkemuseum, er tuftet på byggetradisjonene til Nordfjordbåtene.
Utformingen av nordfjordbåtene bygget frem til første halvpart av 18-hundretallet, var tilpasset ferdsel i fjordene.  Båtene var ganske lave og relativt flatbunnet. De gamle båtene hadde dessuten 30–50 cm høye stevntopper, og liknet påfallende båter fra indre Hardanger, selv om disse er bygd av kun 3 bord på hver side.
Utover på 1800-tallet økte fisket på havet utenfor kysten, og båtbyggerne gikk, etter krav fra fiskerne, etterhvert over til å gjøre båtene både tyngre og mer 'V'-formede.  Dette gjorde dem til bedre havbåter, som bl. a. seilte bedre enn de gamle båtene, men er litt mer tungrodde. Dessuten fikk båtene etterhvert kortere stevntopper, ned mot 15–20 cm. Den nye havversjonen av nordfjordbåten ble så god at den ble brukt langs kysten helt sør til Fedje i Nordhordland. Den gamle byggemåten ble fortsatt brukt for båter til bruk inne i fjordene.
'Opprinnelig' ble båtene seilt med vanlig, symmetrisk råseil, men fra midten av 1800-tallet ble det vanligere med et asymmetrisk råseil lignende seilen på Sunnmøre, og gaffelseil.
I løpet av fire år på 1850-tallet ble det produsert så mye som 600 mindre og større båter og skuter i Gloppen. Båtbygging var på den tida en lønnsom tilleggsnæring for 50 Gloppen-bønder. Den siste jekta som ble bygget i Gloppen, ble bygget i 1895.
Båtbyggertradisjonen i Gloppen er videreført i moderne tid av Brødrene Aa båtbyggeri i Hyen.


== Se også ==
Midt-Vestlandsbåt


== Referanser ==


== Eksterne lenker ==
Norsk Maritimt Museum om Sekskeiping fra Nordfjord
Nrks fylkesleksikon: Båtbyggjarane i Gloppen og Hyen.
Legemiddelverkets Farmakopékommisjon

Den norske farmakopékommisjon er hjemlet i Forskrift om legemidlers kvalitet, standarder m.m. Kommisjonen er rådgivende for Legemiddelverket i farmakopéspørsmål. 
Dette arbeidet består i å utarbeide Norske legemiddelstandarder, løpende saker i forbindelse med Den europeiske farmakopé og informasjonsaktiviteter og prosjektrettet arbeid. Den norske farmakopékommisjonen kan selv foreslå saker til behandling. Kommisjonen møtes fast en gang i året.
Farmakopékommisjonen består for tiden av:

Professor, dr. Jan Karlsen, Farmasøytisk institutt (leder)
Avdelingssjef Laila Blindheim, GE Healthcare AS
Kvalitetssjef Else Marie Haram, Pronova BioPharma ASA
Kontrollfarmasøyt Ragnhild Jergan, Sykehusapoteket ved Rikshospitalet
Administrerende direktør Henrik Schultz, Euromedica Norge AS
The Last Waltz (sang)

«The Last Waltz» er en britisk sang skrevet av Barry Mason og Les Reed. Den var én av Engelbert Humperdincks største hits og tilbrakte femten uker på toppen av det britiske singlelisten i september og oktober 1957. Humperdinck hadde allerede hatt en nummer én-hit i Storbritannia tidligere samme år med «Release Me», som lå seks uker på toppen.Sangens tittel er noe av en flertydighet, ettersom den refererer til jeg-personens flørste og siste danser med kvinnen han elsker. Den første dansen var den «siste dansen», som ble spilt i selskapet hvor de møttes og den siste dansen betegnet slutten på deres forhold etter at deres romanse hadde kjølnet.
Franskspråklige versjoner med Mireille Mathieu og Petula Clark med tittelen «La Derniere Valse» ble utgitt i 1967. Clarks versjon var også med på hennes album The Other Man's Grass Is Always Greener (1968).
Sangen er assosiert med fotballklubben Gillingham.


== Norsk versjon ==
Signaturen Albert har skrevet den norske teksten. På norsk bærer den tittelen «Den siste valsen».


=== Innspillinger ===
Ray Adams. Utgitt på singlen Fontana 269.079 TF
Kjell Grunnteig, Kjell Karlsens orkester. Utgitt på singlen Triola TN 492 og på LP-platen Melodier fra Ni-timen (Flora).


== Listeplasseringer ==


== Referanser ==
Alfred Cazaud

Alfred Maurice Cazaud (født 23. september 1893 i Montferrier i departementet Ariège, død 5. april 1970 i Rigautou i departementet Tarn) var en fransk offiser, som er kjent for sin innsats under andre verdenskrig. Cazaud deltok i det franske ekspedisjonskorpset som ble satt inn i slaget om Narvik og ble tildelt det norske Krigskorset med sverd for sin innsats der. 


== Første verdenskrig ==
Cazaud vervet seg som attenåring. I 1914 ble han opptatt ved offisersskolen i Saint-Maixent-l'École, der oppholdet ble kortvarig på grunn av første verdenskrig. Han tjenestegjorde ved fronten, gjorde seg bemerket ved fire anledninger og ble i 1918 splintskadet. Ved krigens slutt hadde han rang av kaptein. Etter krigens slutt vendte han tilbake til offisersskolen og fullførte denne.I mellomkrigstiden tjenestegjorde Cazaud i Marokko og Tunisia og i 1934 ble han forfremmet til oberst. I 1938 ble han overført til Fremmedlegionen.


== Andre verdenskrig ==
Etter angrepet på Norge 9. april 1940 ble Cazaud sendt med ekspedisjonskorpset av franske og polske styrker til Norge for å motstå de tyske invasjonstroppene. Han ble stabssjef for Fremmedlegionens 13. halvbrigade, som ble satt inn i slaget om Narvik der han utmerket seg. Han ble i norsk statsråd 20. mars 1942 tildelt det norske Krigskorset med sverd for sin innsats.Etter den allierte tilbaketrekningen fra Norge i juni 1940 kom Cazaud til Storbritannia der han gikk med i general de Gaulles frie franske styrker. Han ble utnevnt til sjef for Fremmedlegionens 13. halvbrigade og fikk rang av oberstløytnant. Han ledet i mars-april 1941 sin avdeling til seier i strid med italienerne i Eritrea og ble forfremmet til oberst. I juni 1941 ble han sendt til Libanon, der han i oktober ble forfremmet til brigadegeneral og tok ledelsen i kamper i Syria. I april 1942 var han i Libya før han i august vendte tilbake til Libanon der han førte kommando over 36. infanteridivisjon til februar 1945. Ved krigens slutt kjempet Cazaud i Tyskland og hadde rang av generalmajor.Cazaud pensjonerte seg i 1946 og gikk over i reserven.


== Utmerkelser ==
Cazaud mottok en rekke utmerkelser for sin tjeneste. Han var storoffiser av Æreslegionen og ble utnevnt til medlem av Frigjøringsordenen. Cazaud mottok Croix de guerre 1914–1918 med fire citations og Croix de guerre 1939–1945 med tre citations. Han mottok også en rekke andre franske utmerkelser.  
I tillegg til det norske Krigskorset med sverd ble Cazaud utnevnt til kommandør med stjerne av St. Olavs Orden. Han var også kommandør av Den britiske imperieordenen.


== Referanser ==
Antiseptisk

Septisk, aseptisk og antiseptisk er ord som beskriver sider omkring bakteriell forurensning i kroppen, eller spesielt i blodet.

Septisk betyr bakteriell forurensning eller infeksjon, ved at skadelige mikrober eller bakterier har kommet inn i kroppens blodbaner. Tilstanden Sepsis (blodforgiftning) skyldes ofte bakterier av type stafylokokker eller E. coli. Bakterieinfeksjonen kan oppstå ved at man skjærer eller stikker seg på noe forurenset materiale slik at blodet opptar forurensningene gjennom såret. Mer alminnelig er det likevel at bakteriene kommer inn i blodet fra byller eller abcesser i kroppen, fra slett tannhygiene, ved sår eller blødninger i tykktarmen eller endetarmen, eller ved alvorlige urinveisinfeksjoner.
Aseptisk kjennetegner derimot det som er rent, uforurenset. Begrepet dekker for eksempel kravet til medisinske laboratorier eller steder for produksjon av medisiner: at det ikke skal finnes bakterier eller mikrober i luften.
Antiseptisk brukes om midler eller metoder for å drepe bakterier eller forhindre bakteriespredninger. Utover god hygiene finnes det mange effektive antiseptika som f.eks. sprit (etanoler), hydrogenperoksid eller rivanol.Læren om bekjempelse av bakterielle infeksjoner kalles antiseptikk. Ordet septisk er nær beslektet med septik, kroppens forurensede avfallsprodukter.


== Kilder ==
Medisinske faguttrykk for sykepleiersker utgaven fra 1961
Kreis Arnstadt

Kreis Arnstadt var en Landkreis som eksisterte i Bezirk Erfurt i Den tyske demokratiske republikk fra 1952 til 1990, med hovedsete i Arnstadt. Kretsen ble opprettet den 25. juli 1952 av det som utgjorde den nordlige delen av Landkreis Arnstadt, samt av kommunene Crawinkel og Kirchheim. Den sørlige delen av Landkreis Arnstadt ble utskilt som Kreis Ilmenau i Bezirk Suhl.
Kreis Arnstadt var en relativt skogfattig og landbrukspreget krets. Den omfattet de tre byene Arnstadt, Arnstadt og Plaue, og strakk seg fra Erfurt ved dens nordlige grense til Singer Berg og Oberhod ved dens sørlige grense. Kretsen grenset i nordvest til Kreis Rudolstadt, i nord til Kreis Erfurt-Land og byen Erfurt, i nordøst til Kreis Weimar-Land, i sør til Kreis Ilmenau og Kreis Suhl og i vest til Kreis Gotha.
Kretsens postnummer i DDR-tiden var 52xx. Dens bilnr var L og F frem til 1990, og ARN fra 1990.
Etter Tysklands gjenforening fortsatte kretsen å eksistere fra 1990 til 1994 innenfor Fristaten Thüringen. I 1994 ble kretsen gjenforent med Kreis Ilmenau i sør til Ilm-Kreis.
Kreis Arnstadt bestod i 1993 av 61 kommuner.
24-stjerners julekalender

24-stjerners julekalender er en norsk humoristisk reality-serie og julekalender der kjendiser kjemper seg gjennom kjente juleaktiviteter for å bli den som får bli frem til julaften. Serien, som ledes av Markus Neby, hadde premiere 1. desember 2022 på NRK1 og strømmetjenesten NRK TV. Produsent av serien er Magga og Anders AS, som ble stiftet av Magnus Liestøl og Anders Bremnes i 2019. Serien ble spilt inn på «Sporten» på Frognerseteren, innspillingen foregikk i mai 2022 og vinduene var dekket til med teltduk for å gi følelsen av mørketid.


== Deltakere ==

Amir Asgharnejad, komiker og kunstner
Lan Marie Berg, politiker
Olaug Bollestad, politiker
Christian Borch, reporter og nyhetsanker i NRK
Sofie Frøysaa, komiker
Hasse Hope, komiker og programleder
Ailo Mikkelsen Gaup, tidligere FMX-utøver
Aurora Gude, blogger og TV-personlighet
Emil Gukild, programleder
Mayoo Indiran, TV-personlighet
Øyunn Krogh, influenser
Martin Lepperød, komiker
Tete Lidbom, radioprogramleder
Ingrid Gjessing Linhave, programleder
Mathias Luppichini, skuespiller
Vita Mashadi, TV-profil og influenser
Wanda Mashadi, TV-profil og influenser
Lasse Matberg, TV-personlighet og programleder
Katrine Moholt, programleder
Silje Norendal, tidligere snowboarder
Safari Shabani, youtuber
Helene Spilling, danser
Aleksander Sæterstøl, TV-personlighet
Wasim Zahid, lege og youtuber


== Episoder ==
I hvert program måtte en kjendis forlate serien. De 22 som røk ut før julaften kom tilbake som publikum på finalen.


== Referanser ==


== Eksterne lenker ==
(en) 24-stjerners julekalender på Internet Movie Database 
(no) 24-stjerners julekalender på NRK TV
Pavel Boudny

Pavel Boudny (født 2. november 1982) er en tsjekkisk terrengsyklist.


== Meritter ==
 Tsjekkisk mester i rundbane olympisk format (2005, 2006).


== Referanser ==
Pavel Elsnic

Pavel Elsnic (født 21. februar 1969) er en tsjekkisk terrengsyklist.


== Meritter ==
 Tsjekkisk mester i rundbane short circuit (2004).


== Referanser ==
Pavla Havlikova

Pavla Havlikova (født 20. april 1983) er en tsjekkisk terrengsyklist.


== Meritter ==
 Tsjekkisk mester i rundbane olympisk format (2008).


== Referanser ==


== Eksterne lenker ==
(en) Pavla Havlikova – ProCyclingStats 
(en) Pavla Havlikova – Cycling Archives
Periklis Ilias

Periklis Ilias (gresk: Περικλής Ηλίας; født 26. juni 1986) er en gresk terrengsyklist.
Under Sommer-OL 2020 i Tokyo som ble arrangert i 2021, ble han nummer 35.


== Meritter ==
 Gresk mester i rundbane olympisk format (2005, 2006, 2007, 2008, 2009, 2010, 2011).
 Verdensmester i terrengsyklingsmaraton (2012)


== Referanser ==


== Eksterne lenker ==
(en) Periklis Ilias – Olympedia 
(en) Periklis Ilias – Sports-Reference (OL-resultater – arkivert) 
(en) Periklis Ilias – ProCyclingStats 
(en) Periklis Ilias – Cycling Archives 
(en) Periklis Ilias – Cycling Quotient
Peter Hasenfratz

Peter Hasenfratz (født 29. august 1976) er en ungarsk terrengsyklist.


== Meritter ==
 Ungarsk mester i rundbane Maraton (2005, 2007).


== Referanser ==
Peter Prajczer

Peter Prajczer (født 26. mai 1978) er en ungarsk terrengsyklist.


== Meritter ==
 Ungarsk mester i utfor 4X (2008).


== Referanser ==
Peter Riis Andersen

Peter Riis Andersen (født 25. juli 1980) er en dansk terrengsyklist.


== Meritter ==
 Dansk mester i rundbane olympisk format (2004, 2005, 2007).


== Referanser ==


== Eksterne lenker ==
(en) Peter Riis Andersen – Olympedia 
(en) Peter Riis Andersen – Sports-Reference (OL-resultater – arkivert) 
(en) Peter Riis Andersen – ProCyclingStats 
(en) Peter Riis Andersen – Cycling Archives
Petra Bernhard

Petra Bernhard (født 18. november 1980) er en østerriksk terrengsyklist.


== Meritter ==
 Østerriksk mester i utfor (2004, 2007, 2008). Østerriksk mester i utfor 4X (2004, 2007).


== Referanser ==
Petra Henzi

Petra Henzi (født 14. oktober 1969) er en sveitsisk terrengsyklist.


== Meritter ==
 Verdensmester i rundbane maraton (2007)
 Sveitsisk mester i sykkelcross (2006)
 Sveitsisk mester i rundbane maraton (2005, 2006). Sveitsisk mester i rundbane olympisk format (2003, 2005, 2006, 2007).


== Referanser ==


== Eksterne lenker ==
(en) Petra Henzi – Olympedia 
(en) Petra Henzi – Sports-Reference (OL-resultater – arkivert) 
(en) Petra Henzi – ProCyclingStats 
(en) Petra Henzi – Cycling Archives
Petra Schörkmayer

Petra Schörkmayer (født 3. oktober 1971) er en østerriksk terrengsyklist.


== Meritter ==
 Østerriksk mester i rundbane point to point (2004).


== Referanser ==
Philip Tavell

Philip Tavell (født 3. juni 1975) er en svensk terrengsyklist.


== Meritter ==
 Svensk mester i rundbane Maraton (2005).


== Referanser ==